
Hexapod robot tervezése és építése mikrokontrolleres vezérléssel

   A dolgozat lényege egy olyan hat lábon járó irányítható robot (platform) tervezési fázisainak bemutatása, amely szenzorok és beavatkozók segítségével egyénileg testre szabható, így a legkülönfélébb feladatok ellátására lehet alkalmas, mint:
· anyagmozgatás egyenlőtlen, sziklás talajon
· biológiai elméletek tanulmányozása a rovarok mozgásairól, motorikus idegekről és a neurobiológiáról
· különböző járási algoritmusok prezentálására
· természetből inspirálódott robotok mechanizmusainak fejlesztésére
· robotok számítógéppel való kommunikációjának fejlesztésére
   A számítógépes vezérlésnek köszönhetően olyan komplex algoritmusok is fejleszthetőek a robotra, amelyeket egy mikrokontroller erőforráshiánya vagy egyéb okok miatt már nem lenne képes futtatni, mint például:
· inverz kinematikai algoritmus a lábak nyílt láncú mozgatásához
· valós idejű 3D-s szimuláció a robot helyzetéről, mozgásáról
· ultrahangos szenzor segítségével információ szerzés a térbeli elemekről
· kép-, illetve hangfelismerés és ezáltal mesterséges intelligencia kialakítása
· naplózható eseménysorozat




